**Ny digital koncertserie fra VEGA i et pirrende lyshav**

**Mens vi drømmer om at mødes til koncerter og stå tæt mens musikken strømmer fra scenerne, er VEGAs nye digitale koncertrække Wednesdays Sessions et solidt koncertfix, der stimulerer alle sanser og giver indblik i de mange spændende tendenser, der buldrer frem blandt det danske talentlag netop nu.**

Wednesday Sessions er overskriften på en ny digital koncertrække, som VEGA fra i dag introducerer og præsenterer online og via sociale medier de kommende onsdage. I første serie, der udgives fra i dag, præsenteres fire danske soloartister, der fra vidt forskellige musikalske ståsteder giver deres bud på en forførende digital koncertoplevelse, mens det fortsat ikke muligt at gå til koncerter.

Programmet til første serie af Wednesday Sessions udgøres af Greta, Ivan$ito, Astrid Engberg og Lau Pedersen og præsenteres fra i dag og de kommende onsdage.

Wednesday Sessions er indspillet i et fængslende og glimtende lyshav i VEGAs ’hemmelige sal’, Jens Jensen Salen, som kun sjældent tages i offentlig brug. Den særlige setting giver en lækker klubfornemmelse til seeren og komplimenteres velproduceret lyd- og billedkvalitet. Undervejs i de fire musikeres koncerter introduceres de via et interview, der sætter den enkelte artists skaberproces i fokus.

”Vi har inviteret fire danske musikere til at være med til at udforske, hvordan en koncert kan gennemføres digitalt og ikke mindst undersøge, hvordan man kan lægge nye lag på koncertoplevelsen med interview undervejs, så den nysgerrige koncertgæst får lidt dybere indsigt i musikerens arbejde også. Vi er ekstremt glade for resultaterne med de første fire digitale koncerter i vores nye serie Wednesday Sessions og har allerede nu planer i støbeskeen og nye ideer,” siger Lene Vive Christiansen, der er program- og udviklingschef i VEGA.

**Bagom de fire musikere:**

Greta:

Udgives 14. april 2021

Ivan$ito:

Udgives 21. april

Astrid Engberg:

Udgives den 28. april

Lau Pedersen:

Udgives den 5. maj

Wednesday Session kan opleves via vega.dk/videoer eller på VEGAs sociale medier @vegacph.

Wednesday Sessions er realiseret med støttet fra Tuborgfondet.